ועדת הכלכלה, כנסת 16, פרוטוקול מספר 233, 2004-07-12 09:30

שלום שמחון: תודה רבה.

שלום שמחון: אני רוצה לאפשר לחברת מירס, בבקשה.

עופר גלבוע: אני סמנכ"ל הכספים של מירס.

עופר גלבוע: אין ספק שלמירס יש אינטרס בהורדת מחיר דמי קישוריות, CPP.

עופר גלבוע: אבל האינטרס הראשון של הורדת הדמי קישוריות הוא לאזרחים, וזה גם מירס אומרת.

עופר גלבוע: יש פה ארבעה מיליארד שקל הכנסות.

שלום שמחון: אני רק מנסה להבין, למה האינטרס הזה לא בא לידי ביטוי לפני שנה, למה הוא לא בא לידי ביטוי לפני שנה וחצי, מה קרה פתאום שהאינטרס הזה העצים?

עופר גלבוע: אני כבר נוגע באינטרס.

עופר גלבוע: רק לפני שאני אגע באינטרס של מירס אני אגע לפני זה בכלל הציבור.

עופר גלבוע: אני חושב שיש ארבעה מיליארד שקל הכנסות בשוק הזה שהרווח עליהם הוא בערך שני מיליארד, כמו שאמרת, שלא נמצאים, זה מקטע שלם שבכלל לא נמצא בתחרות.

עופר גלבוע: כלומר האזרחים, וזה לא רק אזרחי חברות הסלולר אגב, זה גם מהבזק, בערך מחצית מהסכום הזה זה לקוחות בזק שמעבירים ללקוחות הסלולר את הכסף.

עופר גלבוע: הם מעבירים להם והם בכלל לא נמצאים בתחרות.

עופר גלבוע: זה גוזר שלושה כשלי שוק עיקריים.

עופר גלבוע: אחד, השוק הפרטי, הצרכנים של בזק, השוק הפרטי, מסבסד את השוק העסקי.

עופר גלבוע: אנחנו יודעים שהמחירים בשוק העסקי הם נמוכים לאין שיעור מהמחירים בשוק הפרטי.

עופר גלבוע: דבר שני, יש פה קטע שלם, כמו שאמרתי שהוא לא,

שלום שמחון: היה בעיתון היום פרסום על מה משלם המגזר העסקי ביחס למגזר הפרטי.

עופר גלבוע: יש דוגמאות למה הוא משלם.

עופר גלבוע: לאחרונה מכרז שמשלם הגוף שהוציא את המכרז עשרים ושלוש אגורות כולל דמי הקישור, שדמי הקישור אני מזכיר הם ארבעים וחמש אגורות.

עופר גלבוע: בכל מקרה אנחנו טוענים שהורדת הדמי קישור תביא להגדלת התחרות בשוק.

עופר גלבוע: היום שלושים עד ארבעים אחוז מההכנסות הם בכלל לא בתחרות.

עופר גלבוע: אנחנו חושבים שיצירת התחרות תביא להורדת מחירים בהכרח.

עופר גלבוע: תביא את חברת הסלולר, וגם אותנו, אגב, להתייעלות.

עופר גלבוע: כי חלק מהמוטיבציה להתייעלות תהיה על ידי הורדת המחירים, נהיה חייבים להתייעל.

עופר גלבוע: התעריף, כמו שגם חבריי במשרד התקשורת,

שלום שמחון: אני מנסה להבין, מה זה מפריע לך, אתה בעצם לוקח ממני ומעביר למישהו אחר.

עופר גלבוע: כן, אבל זה מפריע לי, כי הלקוחות שלנו, שמדברים, הם מדברים פחות בתוך הרשת, הם מדברים יותר לרשתות אחרות.

עופר גלבוע: לכן בהגדרה זה מעלה את מחיר השיחה לחברות קטנות.

עופר גלבוע: אמרו את זה כבר בוועדת גרונר וועדת קרול.

עופר גלבוע: לפני ארבע וחמש שנים.

עופר גלבוע: הוועדות בשנת 99' ו-2000 המליצו להוריד את ה-CPP.

עופר גלבוע: הם טענו והם אמרו בכתב שחברות קטנות, אנחנו חברה עם מאתיים שבעים אלף מנויים, נפגעות מ-CPP.

עופר גלבוע: פרטנר אמרה את זה גם כשהיא נכנסה לשוק, סלקום אומרת את זה היום כשהיא רוצה היכנס לתחום השיחות הפנים ארצי, היא אומרת שדמי קישור מול בזק תפגע בהם.

עופר גלבוע: אז זה ברור ומובן, לא צריך להרחיב למה זה פוגע בחברות קטנות.

עופר גלבוע: עוד דבר שיש, והוא דבר שבאמת צץ לאחרונה, יש טכנולוגיה חדשה שקוראים לה POC, שיצאה בעולם והגיעה גם לישראל.

עופר גלבוע: מירס אינה מתנגדת לתחרות, מירס בעד תחרות, מירס לא רוצה לעכב את הכניסה של ה-PTT, לא אצל המתחרות ולא אצל אף אחד.

עופר גלבוע: יש לנו רק בקשה אחת צנועה, להוגנות.

עופר גלבוע: אנחנו אומרים תראו, בריא לכולם שהדמי קישור גרם לעיוות בחברות קטנות.

עופר גלבוע: אנחנו אומרים ביום שמורידים את הדמי קישור לעלות פלוס רווח סביר, אנחנו לא מבקשים אפס, אנחנו מקשים עלות פלוס רווח סביר.

עופר גלבוע: מר גלבוע, אולי תסביר לוועדה למה דמי הקישור פוגעים בחברות קטנות.

עופר גלבוע: אני אסביר.

עופר גלבוע: כעקרון אצל החברות הגדולות בערך בין עשרים לשלושים מהתעבורה היא תעבורה שהיא בתוך הרשת.

עופר גלבוע: הלקוחות מדברים, לקוחות פלאפון מדברים עם לקוחות פלאפון בין עשרים וחמישה לשלושים אחוז מהתעבורה היא בתוך הרשת.

עופר גלבוע: בחברות קטנות כמו מירס רוב השיחות, בערך תשעים וחמישה עד תשעים ושמונה אחוז, הם מחוץ לרשת.

עופר גלבוע: כלומר לקוחות מירס או לקוחות חברות קטנות אחרות מתקשרים ללקוחות האחרים ונאלצים לשלם יותר מאשר לקוח אחר.

עופר גלבוע: זה דבר שהוא לא הגיוני, זה דבר שהוא פוגע בתחרות בצורה אנושה.

עופר גלבוע: במיוחד בחברות כמו מירס.

עופר גלבוע: אני קושר את זה לנושא ה-PTT’,

אליעזר כהן: אבל עדיין הלקוחות שלכם קונים את המכשירים שלכם בשבעים אחוז ומעלה מתעסקים בתקשורת בינם לבין עצמם.

עופר גלבוע: לא, יש את התקשורת של הקשר ויש את התקשורת של הסלולר.

עופר גלבוע: בתקשורת של הקשר יש תחום שקוראים לו VPL, זה שיחות בתוך הרשת.

אילן ליבוביץ: הבעיה הזאת של הלקוחות שלך, שמדברים יותר החוצה, היתה גם לפני שנתיים ושלוש.

אילן ליבוביץ: אז למה היום?

שלום שמחון: אנחנו נכנסנו כבר לדיון משולב, אנחנו לא תמימים, ח"כ ליבוביץ בעצם אמר פה כרגע את מה שאני אמרתי קודם, מה קרה פתאום, למה נזעקתם, הרי אתה מודע ששר התקשורת החליט לתת רישיון ל-PTT גם לחברות אחרות.

שלום שמחון: זה מה שהביא אתכם להגן על האזרח במדינת ישראל?

עופר גלבוע: קודם כל ברור שאנחנו חברה עסקית וברור שיש לנו גם עניין ואינטרסים.

עופר גלבוע: אבל אנחנו מעלים את עניין ה-CPP לא מהיום, זה נושא שמפריע לנו כל הזמן, אנחנו מדברים עליו כל הזמן.

עופר גלבוע: הוא לא הגיע לכותרות, ואנחנו יודעים שמזה שמונה חודשים נעשית עבודה של החברה האנגלית על נושא ה-CPP.

עופר גלבוע: אתמול למעשה קיבלנו מכתב שמתיר את הפתיחה של ה-PTT לחברות מעל עשרים לקוחות ומעלה.

עופר גלבוע: מה שקורה לנו היום, אנחנו לא יכולים לעשות סיבסוד צולב.

עופר גלבוע: עד היום מה שהחזיק אותנו מול התחרות ומול התעריף הלא הגיוני של ה-CPP של ארבעים וחמש אגורות זה הקשר.

עופר גלבוע: היינו ייחודיים בקשר, זה תרם לנו, זה נתן לנו ייחודיות בקשר.

עופר גלבוע: היום אין לנו גם את היתרון היחסי הזה, ולכן תעריף ה-CPP פוגע לנו כפול.

שלום שמחון: מר גלבוע, בוא נשאיר את האינטרס הציבורי לחברי ועדת הכלכלה.

שלום שמחון: אתם נמצאים במגזר העסקי ואתם מנהלים תחרות עסקית.

שלום שמחון: מבחינת האינטרס הציבורי, עד כמה שאני מבין אותו, הוא שניים, אחד שמחיר הקישוריות ירד לרמה סבירה פלוס רווח סביר, ושניים שגם ה-PTT יהיה פתוח לכל דיכפין.

שלום שמחון: זה האינטרס הציבורי.

שלום שמחון: אז בואו, אתם לא מגנים על האינטרס הציבורי והם לא מגנים על האינטרס הציבורי, האינטרס הציבורי נמצא במקום אחר לצורך העניין, ואנחנו רק משתמשים בכם כרגע כמנוף.

שלום שמחון: אתם חשבתם להשתמש בנו ועכשיו אנחנו נשתמש בכם.

שלום שמחון: לצורך העניין אני רוצה לדעת, העמדה שלכם היא שהכל יהיה פתוח?

עופר גלבוע: העמדה שלנו שהכל יהיה פתוח, ביום שה-CPP יורד אנחנו לא מתנגדים לפתיחה של כל השוק גם ל-PTT וגם לכל תחרות שהיא.

עופר גלבוע: אנחנו טוענים שהעלות היא בערך עשרים אגורות, והחברים ממשרד התקשורת יגידו מה ההיצע בעבודה.

עופר גלבוע: ברגע שיורידו את המחיר לעשרים אגורות, אנחנו לא מתנגדים לשום תחרות.

עופר גלבוע: אם יורידו אותו מחר בבוקר אנחנו מבחינתנו ממחר בבוקר מברכים על התחרות הזאת.

עופר גלבוע: אנחנו גם חושבים שאנחנו נוכל לשרוד את התחרות הזאת.

עופר גלבוע: אנחנו חושבים שהיום זה לא הוגן שחברות המרוויחות על ה-CPP שני מיליארד שקל, באים לחברה כמונו ועושים סיבסוד צולב.

עופר גלבוע: אנחנו חושבים שזה לא הוגן.

עדי בירן: אני אתייחס לתשובתי בשני חלקים.

עדי בירן: קודם כל לנושא העיקרי, לנושא תעריפי השיחות הנכנסות.

עדי בירן: שמחתי לשמוע, ואני מאמין למה שנאמר, שעינו של אף אחד לא צרה במי שמצליח עסקית במדינת ישראל, מפני שאחרת אוי ואבוי לנו, לעסקינו ולמשקיעים הזרים שאנחנו מביאים אותם בקושי בקושי בקושי בקושי להשקיע במדינת ישראל.

עדי בירן: תודה לך, מר טל, על שאמרת זאת.

עדי בירן: בישראל השוק הסלולרי הוא תחרותי באופן יוצא מן הכלל, לפי כל קנה מידה עולמי שמודדים תחרות.

עדי בירן: בישראל התעריפים הסלולריים הם מהנמוכים או הנמוכים בעולם באופן אבסולוטי, גם בוריאציות של זמני האויר, ויש מאות תכניות תעריפים, גם בתעריפי השיחה הנכנסת, גם מנורמלים ומתוקנים ליוקר המחיה בארצות אחרות.

עדי בירן: מהנמוכים או הנמוכים בעולם.

עדי בירן: בישראל, בניגוד לכמה ארצות מתקדמות מאוד, למשל ארצות הברית, יש שירותים חדשניים ביותר.

עדי בירן: החברות משקיעות הון עתק, בלי לבקש טובות מאף אחד, כי זה חלק מהייעוד שלנו בעיני עצמנו, בשרות לקוחות שעובד עשרים וארבע שעות ביום.

עדי בירן: מתוך שלושת אלפים עובדי פרטנר כמעט מחצית הם עובדי שרות הלקוחות, שנותנים שרות כל הזמן לכל שאלה.

עדי בירן: לשאלות פשוטות, איך אני מכוון את השעון המעורר בטלפון הסלולרי שלי.

עדי בירן: סטנדרטים כאלה של שרות קשה מאוד למצוא בעולם.

עדי בירן: אבל נא לא לשכוח, ושוב פעם, אינני מבקש רחמים מאף אחד, זה עולה לנו כסף.

עדי בירן: זה עולה לנו הרבה כסף.

עדי בירן: יתרה מזאת, אנחנו ממשיכים להשקיע כל הזמן בטכנולוגיות מתקדמות.

עדי בירן: עכשיו נושא הדור השלילי, לפני זה נושא דור שתיים וחצי ושירותי דטא.

אליעזר כהן: רק תוסיף שמערכת הבטחון עושה את מרבית ההשקעות על הפיתוחים, גם של המערכות הקודמות וגם של הדור השלישי.

אליעזר כהן: פיתוח מערכות הקשר בצבא רץ בדור אחד לפני.

עדי בירן: אדוני לא זוכר אותי כנראה מחיל האויר,

אליעזר כהן: אני זוכר אותך.

אליעזר כהן: הייתי בשבוע שעבר וראיתי איזה פרסים נתנו למערכות הקשר בחיל האויר.

עדי בירן: הייתי גם כן שם.

עדי בירן: הייתי רמ"ח פיתוח בחיל האויר, ובלי לפגוע בצ'יטה, אין שום קשר לצערי בין הטלפוניה הסלולרית הקומרסיאלית לבין מה שקורה בצה"ל.

עדי בירן: בצה"ל יש מערכת מפוארת ששמה ורד הרים, שפותחה במיוחד לצרכי צה"ל, לצערנו.

אליעזר כהן: מערכות הקשר בצה"ל משקיעות המון בפיתוח מערכות קשר, וזה חלק מהעניין.

עדי בירן: אני חייב להזכיר, כבוד יושב ראש הוועדה, פרטנר נכנסה לשוק בראשון לינואר 99'.

עדי בירן: היא לא ביקשה טובות מאף אחד.

עדי בירן: יתרה מזאת, היא שילמה למדינה מיליארד ארבע מאות שמונה מליון שקל.

עדי בירן: ארבע מאות ושתיים מליון דולר.

עדי בירן: לא היה דבר כזה במדינת ישראל מעולם.

עדי בירן: אבל כדי שיהיה לה עוד יותר "קל" במרכאות היא שילמה בהמשך עוד מאה שמונים מליון שקל, על תדרים נוספים, עוד מאתיים עשרים מליון שקל על תדרי דור שלישי, מיומה הראשון, מהאגורה הראשונה שנכנסה לקופה היא שילמה שמונה אחוז ובהמשך פחות תמלוגים למדינה, רויאלטיס, דמי מחזור,

דוד טל: מכובדי, המשאב הזה היה שייך למסעודה ולבוזגלו ולרבינוביץ מאופקים והם נתנו לך את הזיכיון הזה והם נתנו לך את הרישיון הזה והם נתנו לך את מה שאתה רוצה.

דוד טל: זה שייך להם ואתה צריך להשיב להם כגמולם הטוב.

דוד טל: אם אתה מרוויח מזה, לבריאות.

דוד טל: אבל הם לא צריכים להפסיד מזה.

עדי בירן: אני מכבד את מסעודה ומייד אני אתייחס אליה.

עדי בירן: אני לא אשכח את מסעודה.

עדי בירן: היא בהחלט נמצאת בפוקוס של הראיה שלנו, של החברה כולה, עד עמיקם כהן ועד בכלל, ואני לא אומר את זה חלילה בזלזול.

עדי בירן: אנחנו משלמים אגרות תדרים בהון תועפות.

עדי בירן: אנחנו משלמים מסים.

עדי בירן: אנחנו מספקים עבודה בגאווה לשלושת אלפים עובדים בחברה ועוד לעשרת אלפים עובדים שמספקים שרותים מסביב.

עדי בירן: וכאן בא בדיוק מה שאמר אדוני.

עדי בירן: אנחנו, וכנראה גם מתחרינו, וכנראה גם מירס לצורך העניין הזה, גרמנו לזה שבמדינת ישראל המוצר שהיה מוצר לעשירים בסוף שנות השמונים, בתחילת שנות התשעים, מוצר של עשירים ועשירים בלבד, הפך להיות מוצר שווה לכל נפש, כך שמסעודה יכולה לדבר עם הבן שלה חצי שעה.

דוד טל: כבר נאמר פה כמה משלמים אנשי עסקים לעומת מסעודה ואחרים.

עדי בירן: אני אתייחס גם לזה ברשותך.

שלום שמחון: עדי, אם אפשר רק שתסביר לציבור מה זה שיחה נכנסת ולמה צריך לשלם אותה.

עדי בירן: כשיש מפעיל אחד כמו שהיתה פלאפון במקור, או כמו שהיתה בזק בהיסטוריה שלה, אין בכלל שאלה של שיחה נכנסת.

עדי בירן: כי כל השיחות מתקיימות בתוך הרשת.

עדי בירן: ואז אין בעיה של שיחה נכנסת וקישור בין רשתות והכל יופי, חוץ מבעיה אחת, המחירים עולים עולים עולים עולים, כי למונופול אין כנראה אינטרס ליעל את עצמו, להשתכלל, הוא גובה דמי חיבור לרשת, הוא גובה דמי מנוי חודשיים, ושוב פעם, אני לא מבקר את אף אחד.

עדי בירן: זה מאלץ את הרגולטור, כמו שקורה במקרה של חברת חשמל או בזק, במקרה של ועדות, שהשתיים האחרונות שבהם הן ועדות גרונו, אבל לפני זה היתה ועדת שורר וכו', לפקח על המונופולין בשיטות שונות ומשונות.

עדי בירן: דרך הפיקוח הזה, וזה חשוב להמשך דבריי, המפקח מבטיח למונופולין, הוא דורש ממנו הרבה דרישות, גם להתייעל, הוא מבטיח לו תשואה על ההון שלו, אבל ברגולטורים הנאורים, והרגולטור שלנו הוא בהחלט נאור, אומרים למה לי להתעסק בפיקוח.

עדי בירן: הדרך הטובה ביותר היא לפתוח את השוק, לזרוק לזירה עוד מתחרה, ואז סלקום נכנסת ומתחרה בפלאפון, מירס כבר קיימת בשוק באותו זמן, אנחנו נתייחס בהמשך למירס, כי היא הציגה את עצמה בכלל כתינוק, התינוק הזה הוא תינוק גדול, הוא כבר בר מצווה מזמן, ובהמשך נכנסת פרטנר.

עדי בירן: והתחרות אמורה לגרום לעושר תעריפים, לירידת מחירים, ואני טוען שזה קרה.

שלום שמחון: אני רוצה לנסות להבין, אני מפרטנר מתקשר לסלקום, מה זה עולה לי הדבר הזה?

עדי בירן: אני אסביר.

עדי בירן: סליחה שנאלצת לומר לי את זה פעם שנייה.

עדי בירן: כעת יש שני מתחרים בשוק, כדי לעשות את זה פשוט.

עדי בירן: חלק מהשיחות הן שיחות פנים רשתיות, ואז כל אחד מהם, מכיוון שהוא רוצה לקוחות, הוא עושה כל מיני מגוונים ומוריד תעריפים כדי שהלקוחות יבואו אליו.

עדי בירן: אבל גם למדינה וגם לחברות יש אינטרס שמנוי של חברה א' יתקשר למנוי של חברה ב' ולהיפך.

עדי בירן: כאן נדרשת הקישוריות.

עדי בירן: כעת הקישוריות, מר טל, חברי הוועדה, זה איננו משהו וירטואלי.

עדי בירן: זה משהו שיש בתוכו מתקנים ומכונות ותהליכים, זאת אומרת שיחה במקום שתלך מכאן לכאן בתוך הרשת הולכת מכאן לשולי הרשת, לאיזה שהוא מתקן, שמתחבר למתקן של רשת אחרת, וכמו שאני אומר בלשוני הציורית גלגלי השיניים עובדים לא רק ברשת אחת אלא גם ברשת שניה כדי שהשיחה הזאת תגיע ללקוח ברשת השניה.

עדי בירן: הדבר הזה עולה כסף כי גלגלי השיניים מתגלגלים.

דוד טל: כאן היתה דוגמא, שלוקחים עשרים ושלוש אגורות גם עבור הזמן אויר וגם עבור הקישורים, זאת אומרת אם מתוך עשרים ושלוש אגורות חמש עשרה אגורות זה קישורים עדיין נשאר לך שמונה אגורות.

עדי בירן: קישוריות, חיבור גומלין, אינטר-קונקשן.

עדי בירן: הדוגמא הזאת שניתנה הבוקר בעיתון מעריב כמדומני אני מצהיר בזה שאיננה נכונה.

עדי בירן: המחירים שנזכרים שם הם כנראה חוץ ממחירי הקישוריות.

עדי בירן: בדקתי זאת בדרך לכאן.

עדי בירן: אבל הגענו כבר למסקנה שקישוריות עולה כסף, וכעת מתווכחים כמה כסף היא עולה.

עדי בירן: אני רוצה לומר כך, יש דרכים רבות להכניס תחרות בתחום הקישוריות, ולא להגיד באופן קל, כמו שאמר אותו אדון שהזכרת אלכס וייסמן לפני שלוש שנים, אללי, כשל שוק.

עדי בירן: מכיוון שגם כך אני דיברתי די הרבה, אני לא רוצה כעת להיכנס לניתוח ולומר לך,

דוד טל: רק תאמר לדעתך כמה עולה הקישוריות, אתה כמקצוען, כאינטרסנט, כבעל חברה מכובדת,

עדי בירן: אני אענה לשאלה המכשילה.

עדי בירן: כשאתה עוסק בסל של מוצרים שקשורים אחד בשני, מה שקרוי בכלכלה מודרנית מוצרים דו-צידיים, אתה יכול לנתח עלויות של כל אחד מהמוצרים, ולהגיע לכל תוצאה שאתה רוצה.

עדי בירן: אתה יכול להגיע לתוצאת אפס ואתה יכול להגיע לתוצאה אחרת.

דוד טל: נטו כמה זה עולה.

עדי בירן: רבותי, אל תתלהמו בבקשה עלי.

עדי בירן: אני עונה לכם.

עדי בירן: זה לא מצב שיש סל של תפוחים ותפוזים,

שלום שמחון: עדי, הרי העניין נמצא כרגע על שולחנו של שר התקשורת, ואני מניח שאתם השמעתם לו את דברכם.

שלום שמחון: ומעבר לעניין אני מבין שמחר יש איזה שהוא בג"צ, אני לא יודע באיזה עניין אבל אני מבין שהוא גם ישנו.

שלום שמחון: זאת אומרת אתם יודעים לחזות פחות או יותר מה תהיה פסיקתו.

שלום שמחון: אני מניח ששר התקשורת לא מתעורר בבוקר ועושה טוטו עם עצמו וקובע לאן הוא הולך.

שלום שמחון: הוא נשען על איזה שהם תחשיבים שודאי גם אתם יודעים אותם.

שלום שמחון: לפי דעתי אתה צריך לשאלה של חבר הכנסת טל, ואולי בה תסיים, לענות על שני דברים.

שלום שמחון: אחד, האם גם אתה סבור שמחירי הקישוריות צריכים לרדת.

שלום שמחון: שאלה שניה, האם לפי דעתך הם צריכים להיות בשוק חופשי ותחרות חופשית, כלומר להסיר את האחריות של הרגולטור על קביעת מחיר הקישוריות.

שלום שמחון: ושלוש, אם שר התקשורת יחליט שהוא יוריד את זה לרמה מסויימת, אנחנו לא יודעים כמה ואתה ודאי לא תגיד, האם לפי דעתך אתם תעלו את המחירים במקומות אחרים.

עדי בירן: אני אענה לשאלתך השניה, מכיוון שהיא החשובה ביותר ואמרתי זאת.

עדי בירן: את מחירי הקישוריות נכון היה לפתוח לתחרות, ויש דרכים לעשות זאת.

עדי בירן: משתיפתח תחרות, יתכן שהמחירים ירדו, יתכן שהם ירדו במעט, יתכן שהם ירדו בהרבה, תיאורטית, יתכן שהם גם יעלו.

עדי בירן: אני אומר כאן ממצא שהוא מדעי, שמבוסס על מחקר אחד מהמסובכים ביותר שאפשר לדבר עליו, איך מנתחים מוצרים בשוק דו צדדי.

עדי בירן: אני לא רוצה כאן יעני לעשות רוח, אבל זה נגזר מהתיאוריה של נאש, מתורת המשחקים, מי שזכה בפרס נובל.

עדי בירן: אין היום מודלים, אני חוזר ואומר, אין היום מודלים שחוזים מה יקרה כאשר פרמטרים משתנים בשוק כזה.

עדי בירן: עם זאת, אני בא ואומר בריש גלי, שיפתחו את השוק הזה לתחרות.

עדי בירן: אמרנו את זה בזמנו לאלכס וייסמן.

עדי בירן: כעת, שר התקשורת יעשה מה שיעשה.

עדי בירן: אנחנו נבוא אליו, ונסביר לו כמיטב יכולתנו, גם הסברנו לו כמיטב יכולתנו, את מה שאנחנו חושבים שצריך לעשות.

שלום שמחון: זאת אומרת אתם נמצאים בהידברות עם שר התקשורת לקראת ההחלטה הצפוייה שלו.

עדי בירן: אנחנו נמצאים בתחילתה של הידברות.

עדי בירן: אז ברשותך, אני רוצה להמשיך ולסיים, ולומר כך, פיקוח על תעריפי השיחות הנכנסות הוא לא נחוץ, כי אני חוזר ואומר, שאלת אותי האם ארבעים וחמש אגורות זה גבוה.

עדי בירן: דבר ראשון אני מסתכל על העולם.

עדי בירן: אין כמעט מקום בעולם שבו ארבעים וחמש אגורות לדקה, שזה כבר אחרי התערבות של משרד התקשורת,

שלום שמחון: באמת, עדי, תראה, מחמאה אישית אני חייב לתת לך, אתה אלוף העולם בלהסביר, אני אומר את האמת.

שלום שמחון: אני רוצה להבין, אני לא מזמן דנתי בממשלה בהצעת חוק של הממשלה דווקא, שאם אתה נוסע לחוץ לארץ אתה מקבל את התעריף איקס, ולא מעניין אותך לא הדלק ולא הסבתא של הדלק.

שלום שמחון: אני למה אני לא יכול להתקשר למישאל וקנין ולדעת שהשיחה אתו, דיברתי דקה וחצי, זה עולה לי ככה.

שלום שמחון: למה אני צריך לשבור את הראש, נכנסת, יוצאת מהצד.

עדי בירן: את השאלה הזאת אדוני תשאל את משרד התקשורת שקבע את משטר השיחות היוצאות והנכנסות במדינת ישראל.

עדי בירן: אבל אף על פי כן, בגלל התחרות, וסליחה למתחריי שאני נותן דוגמאות מפרטנר, יש תכנית של צעירים, ששים ושלוש אגורות לדקה, כולל את הכל, לא מתעסק בקישוריות, לא מתעסק בבטיח.

עדי בירן: זה אדוני תכנית לחיילים.

עדי בירן: חמישים ותשע אגורות לדקה, לא מתעסק בשום דבר.

דוד טל: מה אדוני מספר לי סיפורים, אדוני, אתה טוב מאוד בהסברה אבל אתה מאוד לא משכנע, עם כל הכבוד.

דוד טל: אנחנו מדברים על קישוריות שהיו בשבעים אגורות, ואני תיכף אשאל את משרד התקשורת מדוע הם היו שבעים אגורות, מי קבע שצריך להיות שבעים אגורות, מי היה המחדלניק הזה שקבע שבעים אגורות, ועשיתם טובה כשהורדתם את זה לחמישים ושלוש אגורות לחברות סלולר.

דוד טל: אז אתה עכשיו מספר לי סיפורים כאלה ואחרים מה אתה עושה עם חיילים, זה מה שאתה מספר לי, הרי בסופו של יום אתה גובה שני מיליארד שקל מיותרים מאזרחי מדינת ישראל.

דוד טל: המטרה שלנו להוריד לך את המחיר.

דוד טל: ומי שכל הזמן הצהיר, בנפש חפצה אני מוכרח לומר, האוצר, אתם דיברתם כל הזמן על תחרות, ביקשתם תחרות, לא קיבלתם תחרות.

דוד טל: מה עשיתם שאין תחרות.

דוד טל: אנשי משרד התקשורת, ביקשתם תחרות, קיבלתם תחרות, לא קיבלתם תחרות.

דוד טל: התמזמזתם עם זה.

דוד טל: התפזרתם עם זה.

דוד טל: לא עשיתם דבר בנושא הזה.

דוד טל: ואתה מספר סיפורים,

עדי בירן: אתה מעליב אותי, אני לא מספר לאדוני שום סיפורים,

דוד טל: לא זאת היתה הכוונה, אין לי כוונה להעליב אותך או לפגוע אותך.

דוד טל: זה סיפורים,

עדי בירן: אבל הנה אתה ממשיך להעליב אותי.

עדי בירן: מה שמשרד התקשורת עשה לפני שלוש שנים, אותו אלכס וייסמן שהוזכר כאן, זה התערבות לא נכונה בניסיון לקחת מוצר אחד מסל מוצרים קשורים ולנתח את העלות שלו ולאכוף את העלות שלו.

עדי בירן: זה לא נכון לעשות.

עדי בירן: אנחנו לא בזק, וסליחה, אני לא רוצה לפגוע בבזק, אבל הם עדיין מונופולין.

עדי בירן: אנחנו לא חברת חשמל, אין לי גם שום כוונה לפגוע בחברת חשמל, יש רשות פיקוח על תעריפי חשמל, שזה בדיוק מה היא עושה.

עדי בירן: משפט אחרון שלי, שאלת אותי את השאלה הזאת, באיזה שהוא מקום אנחנו לפחות צריכים לכסות את העלויות שלנו.

עדי בירן: אמר ח"כ טל שמותר לנו להרוויח.

עדי בירן: אנחנו מוכרחים להרוויח.

עדי בירן: לנו יש חובות של מעל שניים וחצי מיליארד שקל.

עדי בירן: חלק מהחובות האלה נובעים בגלל שכמו שאמרת מסעודה נתנה לנו את הזכות לקבל רישיון תמורת מיליארד ארבע מאות ושמונה.

מישאל וקנין: אני אשתדל להיות קצר אבל בכל זאת משהו שהוא בלב העניין.

מישאל וקנין: קודם כל יש מחלוקת מאוד גדולה בין הכלכלנים איך מחשבים את המחיר של מה שנקרא שיחה נכנסת.

מישאל וקנין: משרד התקשורת בחר, ויש לו תמיכה לזה ממקומות בעולם, שיטה שנקראת LRIC, שזאת שיטה שלא לוקחת בעצם, שלוקחת בעצם איזה שהוא סל של השקעות שנדרשות ברשת הסלולרית, במקומות אחרים חושבים, ויש כלכלנים מכובדים, חלקם דיקני וראשי בתי ספר לכלכלה גם בישראל וגם בעולם, שחושבים שהשיטה הזאת איננה נכונה והיא לא רלוונטית ולמה הדבר דומה, זה כמו שאתה תשאל אותי כמה עולה מכונית.

מישאל וקנין: עכשיו אני יכול לתת לך מכונית בלי כיסויים ובלי מזגן ואני אגיד לך אתה יכול לנסוע גם במכונית הזאת.

מישאל וקנין: ואפילו בלי מושב אחורי.

מישאל וקנין: ויש כאלה שיבואו ויגידו לך מכונית היא כולל הניילונים, המחיר שלה בסוף צריך להיות כולל הניילונים.

מישאל וקנין: השאלה הגדולה, האם כשאתה שואל אותנו מה המחיר, ואני לא מדבר על העלות אלא אני מדבר על המחיר, בסופו של דבר כל חברות הסלולר, לפחות שלוש החברות, מסבסדות ומפסידות המון כסף כל שנה, מסבסדות ללקוחות את הטלפון הסלולרי.

מישאל וקנין: את עלות המכשיר.

מישאל וקנין: אנחנו קונים מכשיר במאות דולרים ואתה הלקוח מקבל אותו או בחינם, ולכן השאלה מה אנחנו מכניסים לתוך אותו חישוב.

מישאל וקנין: הנוסחה שמשרד התקשורת בחר היא נוסחה שמביאה את זה למספרים מאוד נמוכים, והנוסחה שמקומות אחרים בחרו מביאה את זה למספרים אחרים.

מישאל וקנין: כמו שיש מחלוקת בין השקפות עולם בכלכלה, חבר הכנסת טל, כנראה שאף אחד לא צודק.

מישאל וקנין: יש כאלה שחושבים כך ויש כאלה שחושבים אחרת, ויש כאלה שיביאו תימוכים לדעה שלהם ויש אחרים שיביאו תימוכים לדעה שלהם.

מישאל וקנין: בכל מקרה, בכל השוואה בינלאומית כמו שאמר עדי, המחירים בישראל של השיחות הנכנסות הם או הזולים או מהזולים בעולם.

מישאל וקנין: יש פה השוואה בינלאומית ואני חושב שבעניין הזה גם משרד התקשורת יסכים אתנו.

מישאל וקנין: דבר נוסף שמשרד התקשורת אני אומר לכם גם יסכים אתנו, שבהנחה שתהיה הורדה במחירים של השיחות הנכנסות, בגלל מה שמשרד התקשורת מגדיר ככשל שוק והעדר תחרות, דבר שבעצם לא עלה פה עד עכשיו, אבל המשרד טוען שיש פה לקוח שבעצם נאלץ, אין לו ברירה אלא לשלם לרשת שהוא מחייג אליה, בגלל הגישה הזאת למשרד התקשורת, וכך לפחות לי נאמר, ואני מניח שלא רק לי, למשרד התקשורת אין בעיה שהמחירים בשיחות היוצאות יעלו, כי זה מקטע שהמשרד, לשיטתו, מגדיר יותר תחרותי.

מישאל וקנין: אנחנו לא מסכימים עם זה, אבל שיהיה ברור שגם לשיטת המשרד,

שלום שמחון: מה שאתה אומר בעברית פשוטה זה שההורדה של תעריף הקישוריות יעלה את המחיר במקום אחר.

מישאל וקנין: אין שאלה.

מל פולישוק-בלוך: מה זה אין שאלה, אתה מתחיל לחלק את זה, אנחנו מפסידים על המכשיר, תסלח לי, אבל זה לא רציני הטיעון שלך, אתה לא יכול לפרק.

מל פולישוק-בלוך: אתה מוכר לנו עסקת חבילה.

מל פולישוק-בלוך: עסקת חבילה כוללת, אתה יודע מה, זה גם מוזיקה היום.

מל פולישוק-בלוך: שוכחים כבר שזה טלפון.

מל פולישוק-בלוך: אתם מוכרים עסקה.

מל פולישוק-בלוך: אתם מוכרים את כל מה שאפשר לנצל את המכשיר הזה.

מל פולישוק-בלוך: ומבחינתי כצרכן זה מה שמעניין אותי.

מל פולישוק-בלוך: איך אתם עושים פילוח בתוך זה של כמה זה עולה וכמה זה עולה זה ממש לא מעניין אותנו.

מל פולישוק-בלוך: אנחנו צריכים לדאוג שהעלות לצרכן תהיה מינימלית.

מל פולישוק-בלוך: יש לנו כאן, איתרנו נושא מסויים, שזה נושא הישיבה, שהמחירים מופקעים.

מל פולישוק-בלוך: ושלא יחשוב חלילה חברי טל שאני לא מסכימה אתו.

מל פולישוק-בלוך: אני מסכימה אתו בכל מלה.

מל פולישוק-בלוך: המחירים שלהם מופקעים, של כולם.

מל פולישוק-בלוך: מה אני בכל זאת טוענת, הם האינטרס שלהם להרוויח כמה שיותר.

מל פולישוק-בלוך: אני לא באה להתווכח אתם.

מל פולישוק-בלוך: אנחנו במשק חופשי וזאת זכותם המלאה לנסות להרוויח כמה שיותר.

מל פולישוק-בלוך: תפקידנו ותפקיד הרגולטור לדאוג שזה לא יקרה.

מל פולישוק-בלוך: שיקרה, אני רוצה שתרוויחו, אבל לא על ידי גזילת הציבור.

מישאל וקנין: חס ושלום.

מישאל וקנין: עכשיו מלה אחת בכל זאת על המתמודד הצעיר והחדש בשוק שנקרא מירס.

מישאל וקנין: עוד לפני כן, עוד דבר אחד, לפני חצי שנה התקיים בוועדה הזו דיון בנוגע לתכנית המיספור.

מישאל וקנין: ואמר בדיון הזה המנהל הכללי של משרד התקשורת שתכנית המספור היא כל כך חשובה, בין היתר כדי שאנשים ידעו, שתהיה יותר שקיפות, שבנאדם ידע לאן הוא משלם ולאן הוא מחייג.

מישאל וקנין: לדעתנו חלק גדול מאותו כשל שוק תיאורטי שהמשרד דיבר עליו נפתר ברגע שתכנית המספר שעלתה לחברות, אנחנו עוד פעם, לא מתבייכנים, חלילה שלא יובן שאנחנו מתבכיינים, עלתה לנו עשרות מליונים.

מישאל וקנין: משפט אחד רק על מירס, אני חושב, גם מה שהיום מירס פרסמה בעיתון, ראשית הוא לא נכון ושנית הוא לא רלוונטי.

מישאל וקנין: אבל אני רק יכול להגיד לכם שחבל שמירס גם לא פרסמה בעיתון שאצלנו יש עכשיו, לעם ישראל מה שנקרא, מבצע שנקרא מאתיים דקות חינם לבני המשפחה.

שרון פליישר: אני רוצה לגעת רק בנקודה שהועלתה קודם על ידי חברת הכנסת מלי פולישוק והיא הנושא שבאמת אנחנו מוכרים חבילה שלמה.

שרון פליישר: במסגרת התכניות שאנחנו הכנו כחבילה שלמה לצרכן לקחנו בחשבון שתעריף השיחה הנכנסת הוא ארבעים וחמש אגורות.

שרון פליישר: ברגע שהתעריף הזה יורד כל החבילה הזאת משתבשת לנו, והתכנית העסקית שלנו משתנה.

שרון פליישר: ואנחנו צריכים להשלים את זה במקום אחר פשוט.

שרון פליישר: אנחנו מתנגדים לשיטה שבה משרד התקשורת בחר לבחון את התעריפים.

שרון פליישר: אבל במידה ואכן זאת השיטה שבה יבחרו ויבחנו, כשעושים את הבדיקות מגלים שתעריף השיחה היוצאת גבוה בהרבה מתעריף השיחה היוצאת שהיום קיים.

שרון פליישר: ולכן אם אנחנו נעבוד לפי השיחה הזאת אנחנו נעבוד לפיה גם בשיחה היוצאת וגם בשיחה הנכנסת.

שרון פליישר: זאת אומרת שכמו שהשיחה היוצאת היום היא באיזור הששים אגורות היא כנראה תאלץ לעלות משם בעוד כך וכך אגורות בהתאם לכמה שהיא תרד בשיחה הנכנסת.

דוד טל: מה גבירתי אומרת, שלאנשי עסקים מה שאתם נותנים, והדוגמא שניתנה פה, אתם מפסידים כסף על אנשי עסקים?

שרון פליישר: אני כבר אומרת שהדוגמא שניתנה פה היא לא נכונה.

שרון פליישר: הנתונים האלה הם בכלל לא נתונים נכונים.

שרון פליישר: כל אחד יש לו את החבילה שלו.

שרון פליישר: לעסקים לפחות בחברת פלאפון, ואני לא יודעת בחברות האחרות, החבילה בנוייה גם על תעריף קבוע שאותו עסק משלם, שהוא לא כלול בכלל במספר אגורות האלה.

שרון פליישר: הוא משלם חוץ מזה מספר עשרות שקלים בחודש.

שרון פליישר: זאת אומרת אתה צריך לקחת את כל החבילה, ולא איזה שהוא פיפס קטן מתוך החבילה.

שרון פליישר: בקשר למה שנאמר פה והדאגה לאותה גברת מסעודה.

שרון פליישר: בשיטה הזאת מי שהכי ייפגע זה אותה גברת מסעודה.

שרון פליישר: היות והדרך שעובדות החברות הסלולריות, ולא רק החברות, כל החברות העסקיות שמול לקוחות עסקיים אנחנו חתומים להסכמים לשלוש שנים, שאסור לנו לגעת בהם.

שרון פליישר: ככה ההסכם בנוי.

שרון פליישר: זאת אומרת שאם תעריף שיחה הנכנסת ירד אותו לקוח עסקי ירוויח.

שרון פליישר: אבל את התעריף של השיחה היוצאת אנחנו לא נוכל לגעת כי אנחנו חתומים אתו להסכם לשלוש שנים.

שרון פליישר: לעומת זאת בלקוח הפרטי אנחנו יכולים להעלות לו את התעריף מתי שאנחנו רוצים.

שרון פליישר: ואותו לקוח פרטי הוא זה שייפגע מאותה עליית תעריפים בעיקר.

אילן ליבוביץ: רק שאלה קטנה, מי שנכח בדיון היום פטור ממחר הדיון על הבנקים, כי הטיעונים הם אותם טיעונים.

שלום שמחון: גלית אבישי, בבקשה, איפה הייתם, נרדמתם בשמירה?

גלית אבישי: מרוב שיש מה לעשות כבר לא יודעים ממה להתחיל, זאת אחת הבעיות.

שלום שמחון: אני אגיד לך למה אני אומר את מה שאני אומר.

שלום שמחון: אנחנו בקרב על עמלות הבנקים מנהלים קרב גדול.

שלום שמחון: ושר האוצר הודיע לפני מספר ימים שהוא הולך בתכנית הכלכלית הבאה להפחית את המס לכל אזרח בששים שקל.

שלום שמחון: הקישורית לפי החשבון שלי זה הרבה יותר ממה ששר האוצר נותן.

שלום שמחון: זה לבד.

שלום שמחון: אם נביא גם את עמלת השורה זה בכלל יהיה בוננזה לעם ישראל.

גלית אבישי: אני רוצה להזכיר בדיוק מה מוקד הדיון פה.

גלית אבישי: יש הרי תחום, בתחום הסלולר, יש מקטע שמצוי בתחרות, וזה השיחה בתוך הרשת.

גלית אבישי: הוא כן מצוי בתחרות והחברות רבות ביניהן והמחיר הוא אכן יחסית נמוך.

גלית אבישי: אין פה תחרות זה על הקישוריות.

גלית אבישי: ולכן משרד התקשורת בה ויצר פה רגולציה.

גלית אבישי: הוא אמר השוק לא יכול לעשות את זה לבד, יש פה כשל שוק, אני חייב להתערב, לקבוע פה את המחיר, כמו שהוא עושה בעוד תחומים, ותיכף אני אדבר על עוד תחומים, אני אפקח על המחיר, אני אקבע פה את המחיר.

גלית אבישי: הוא קבע את המחיר, הוא קבע מחיר גבוה.

שלום שמחון: על סמך מה?

גלית אבישי: זה צריך לשאול את משרד התקשורת, איך יכול להיות שהוא בא, נתן פה חוות דעת, קבע מחיר, כשהמחיר הוא גבוה ולאורך זמן.

גלית אבישי: אם עכשיו באה חברה וטוענת שהמחיר גבוה בהרבה מישהו התרשל בתפקידו, וזה לא חברות הסלולר.

גלית אבישי: המחיר הזה הרי נכפה עליהן.

גלית אבישי: כמובן שהן שמחות בו, וכמובן שהן יילחמו עכשיו בשביל להשאיר אותו גבוה.

גלית אבישי: השאלה של מי המחדל.

גלית אבישי: אותו דבר קרה במחירי הדלק.

גלית אבישי: והרגולטור קבע מחיר, במקרה המועצה לצרכנות גילתה שנאמר להם בוועדת המחירים סליחה חבר'ה, לא רק שאתם קובעים פה מחיר גבוה, אתם קובעים מחיר שערורייתי, אתם צריכים להוריד את מרווח השיווק, משרד התשתיות חיכה ששניים, אחד יהיה במילואים, יו"ר ועדת מחירים, השניה היתה בחופשה, באותה הזדמנות הוא קבע את המחיר הגבוה, כמו שהחברות רצו, וחשב שהוא פתר את העניין.

גלית אבישי: המועצה הגישה בג"צ,

שלום שמחון: אז מה את אומרת, שהתחרות בין ביבי לאולמרט מנעה תחרות?

גלית אבישי: אז מה שאני אומרת זה שהרגולטור בא ועושה עבודה וחושב שהוא יודע לקבוע מחיר, הוא עושה עבודה מאוד גרועה.

גלית אבישי: אנחנו היום עושים בדיקה על מחירים של מוצרים שנמצאים בפיקוח.

גלית אבישי: למה מכניסים מחיר לפיקוח, כי יש כשל שוק, או שרוצים להגן על אוכלוסיה מסויימת.

גלית אבישי: אם הרגולטור באופן שיטתי, ופה אנחנו רואים שתי דוגמאות, אני עומדת להביא לוועדה הרבה מאוד דוגמאות לעוד מוצרים שהרגולטור בא, ישב, חשב, קבע לכולנו במוצרי צריכה עממיים מחיר שוק גבוה.

גלית אבישי: אז מה, עכשיו נגיש בג"צ מול משרד התקשורת אם הוא ייכנע לחברות?

גלית אבישי: אין סוף לבג"צים שהמועצה תגיש.

גלית אבישי: יש לנו בג"צ אחד מול משרד התשתיות, התקבל,

שלום שמחון: משרד התקשורת יכול לעומת זאת לקבוע מחיר תקרה, שמתחתיו תהיה התחרות.

גלית אבישי: זה לא קורה.

שלום שמחון: בואו נגיד שדמי הקישוריות לא יעלו על עשרים וחמש אגורות, ומתחת לזה תהיה תחרות.

גלית אבישי: זאת הבעיה בקביעת מחיר מקסימום, זה הופך להיות מחיר השוק.

גלית אבישי: זה מחיר השוק, וזה מה שקרה.

גלית אבישי: כל פעם שרגולטור בא, קבע מחיר מקסימום, זה מחיר השוק.

גלית אבישי: אז אם מישהו בא ואומר לנו שאפשר להפוך את זה, להכניס את המקטע הזה לתחרות, הלוואי.

גלית אבישי: אני לא סומכת על הרגולטור יותר.

גלית אבישי: אני סומכת על השוק.

גלית אבישי: על השקיפות של המחיר.

גלית אבישי: אמרה פה חברת הכנסת פולישוק שהצרכן לא צריך לעניין אותו אם קישוריות או שיחה נכנסת או שיחה יוצאת, זה בכלל לא מעניין, אנחנו רוצים מספר אחד.

גלית אבישי: כמו בבנקים.

גלית אבישי: בצדק אומר חבר הכנסת ליבוביץ, בדיוק אותו הדבר, אנחנו רוצים מספר אחד ולהשוות אותו בין החברות.

גלית אבישי: ברגע שמתחילים לבלבל אותנו עם מחיר כזה ומחיר כזה אין סיכוי שנבדיל בין המחירים.

גלית אבישי: זה חסר תחרות.

גלית אבישי: גם הצגת המחיר וגם קביעת המחיר על ידי הרגולטור.

שלום שמחון: תודה.

שלום שמחון: אדוני מנכ"ל משרד התקשורת, מה שבעצם נאמר פה, ננסה קצת להוביל אותך למקום שהיינו רוצים שתהיה בו, מעבר לשאלות הפתיחה, בעצם מה שנאמר פה על ידי החברים שלרגולטור ניתן מנדט להדפיס כסף עבור החברות הסלולריות, והוא השתמש בו באופן יוצא מן הכלל.

שלום שמחון: כי אם הנחת העבודה אומרת שכל אגורה בדמי הקישורית שווה כשלושים מליון שקל או שלושים וחמישה מליון שקל, זה אומר שלרגולטור יש מכונת הדפסה של כסף, היא רק לא הולכת לכיוון האזרח, היא הולכת לכיוון אחר.

אורי אולניק: צהריים טובים.

אורי אולניק: אני אדבר פה היום בזהירות, אני כבר אומר, אין ספק שבנושא הזה צפויים עוד הליכים משפטיים ואנחנו צריכים לכלכל את צעדינו,

שלום שמחון: מה זאת אומרת, יש מי שכופר בסמכותו של הרגולטור לקבוע את התעריף של השיחה הנכנסת?

אורי אולניק: כשראיתי את מכתבי עורכי הדין השונים של חברות הסלולר בחודשים האחרונים, בסוגיה הזו, אני מבין שאנחנו הולכים לקראת הליך משפטי.

אורי אולניק: ולכן אני חייב להיות מאוד זהיר.

אורי אולניק: אני אזכיר כאן שבהליך משפטי קודם שהיה כבר לפני שלוש שנים בסוגיה הזו בעצם נקבע כתוצאה מסוג של פשרה שהושגה בבית המשפט העליון, נקבע התעריף המשולם כיום.

אורי אולניק: המדרגה שירדה לאחרונה בעשרה אחוז לפני שנה, בשנת 2003, מחמישים לארבעים וחמש אגורות, היא היתה המדרגה האחרונה עליה הוסכם.

שלום שמחון: רק בשביל האזרח אני רוצה לשקף, כשאנחנו מדברים על ארבעים וחמש אגורות, סליחה, אנחנו מדברים על ארבעים וחמש אגורות פלוס מע"מ, זאת אומרת שצריך להוסיף על זה מע"מ, זה חמישים וארבע אגורות.

שלום שמחון: לחברות העסקיות אני מניח שהן מתקזזות, אבל מסעודה לא מתקזזת.

שלום שמחון: אז לגבי מסעודה זה חמישים וארבע אגורות.

אורי אולניק: אני אסביר שניה איפה אנחנו נמצאים עם הנושא הזה.

אורי אולניק: אני מזכיר שבעצם המהלך של ההפחתה מחמישים לארבעים וחמש הוא היה שלב אחרון בתוך מהלך,

דוד טל: אני מבקש את סליחתך ומתנצל, רק תסביר לנו איך זה היה שבעים, מי קבע שבעים ולמה זה ירד.

אורי אולניק: בתחילה הנושא הזה לא היה בפיקוח כלל.

אורי אולניק: מאחר שזה לא היה בפיקוח כלל כל חברה קבעה לעצמה את תעריף שיחה הנכנסת עמו היא חפצה ללכת.

אורי אולניק: פלאפון כמפעיל הותיק בתחילת הדרך קבעה תעריפי שיחה נכנסת גבוהים, מתוך שיקול אני מניח חכם כשלעצמו, בהיותו דאז המפעיל הגדול, תעריף שיחה נכנסת גבוה.

אורי אולניק: המשרד בשנת 2000 עשה איזו שהיא בדיקה, ואכן אז נקבע לראשונה בתקנות שזה נושא, בגלל אותו תעריף של שבעים אגורות שהיה בחברת פלאפון, וגם לפי בקשות שחברת פרטנר לפחות ביקשה אותן בתחילת הדרך מבחינתה, לה זה היה כשל שוק בתחילת הדרך, המשרד קבע, הוא היה אז אחד הרגולטורים הראשונים שעשו את זה בעולם, היום כבר יש הרבה מאוד רגולטורים שקיבלו את ההחלטות האלה, שזה נושא שמחייב התערבות של הרגולטור, ואכן נקבעו מדרגות ירידה והגענו לאותה פשרה, בבית המשפט העליון, ששמה את זה על ארבעים וחמש פלוס מע"מ.

אורי אולניק: באותה פשרה נאמר עוד שהמשרד ישוב ויבחן את הנושא ככל שהוא יחשוב שיש לכך מקום.

אורי אולניק: ולכן מה שאנחנו עשינו במשותף, ביחד עם משרד האוצר, בנושא הזה שני השרים מחליטים ביחד, בתקנות משותפות להם, שכרנו את שירותיה של חברת אנלזיס, היא החברה שעשתה את המחקר המקיף ביותר בנושא הזה עבור הרגולטור הבריטי, והיא גם עבדה בעוד אי אלו עשרות מדינות בעולם בסוגיה הזו.

אורי אולניק: היה מכרז בין חברות ייעוץ חיצוניות ובמכרז הזה זכתה חברת "אנליזיס", היא עובדת היום במשותף עבור משרד האוצר ועבור משרד התקשורת.

אורי אולניק: בתקופה הקרובה הדו"ח של החברה יוצג בפני שר התקשורת ושר האוצר, ויצטרכו לקבל החלטה.

אורי אולניק: זה תקנון ששר התקשורת הוא היוזם ושר האוצר צריך להסכים.

אורי אולניק: אז תכל'ס צריכה להיות הסכמה בין שניהם על המדרגות האלה.

אורי אולניק: החברה התבקשה לבדוק את נושא עלות הקישוריות, היא בודקת עוד כמה דברים, בין השאר גם את נושא ה-SMS.

שאלה: כמה שילמתם להם עבור הדו"ח?

אורי אולניק: אני לא חושב שזה נתון שצריך להיות ציבורי.

אורי אולניק: המספר שציינת הוא גבוה מהמספר אבל זה גם לא סכום נמוך.

אורי אולניק: תוצאות יהיו בתקופה הקרובה, אני מניח שלפני שהכנסת תתפזר.

שלום שמחון: אבל שר התקשורת הרי יודע כבר את התוצאות.

אורי אולניק: לא, הוא לא יודע את התוצאות.

אורי אולניק: אני מקווה שאנחנו נהיה במצב שאנחנו נוכל תוך שבועות ספורים להציג בפני החברות ומתחייב פה הליך שימוע.

שלום שמחון: אני רוצה להבין רק, שיהיה פה גם הורדה של ה-SMS וגם של הקישוריות?

אורי אולניק: ככל שהמסקנות של חברת "אנליזיס" יהיו כאלה,

שלום שמחון: והם כאלה,

אורי אולניק: אתה יכול לקבוע את מה שאתה רוצה, אני נמצא כרגע במצב שעוד לא הונחה בפני טיוטה מתקדמת או סופית או דו"ח חתום של חברת "אנליזיס" ולכן אני צריך להיות מאוד זהיר.

אורי אולניק: אחרת אני אהיה במצב שאני מקדים את החלטתי לקבלת הדו"ח.

שלום שמחון: אבל באופן עקרוני לא נראה בעיניך סביר שהשר לא יאמץ את המסקנות שנמצאות בדו"ח.

אורי אולניק: השר הוציא הודעה לעיתונות לאחר שהוא ראה מצגת מחברת "אנליזיס" שבה הוא אמר שככל שהדו"ח הסופי יהיה כזה כפי שהוצגו בפניו טיוטה של חלק מהמצגות וככל שלאחר השימוע הוא לא ישתכנע אחרת הוא צופה הפחתה בתעריף.

אורי אולניק: אפילו אמר הפחתה משמעותית.

אילן ליבוביץ: הפחתה כמו שהיתה בעניין ה-SMS,

אורי אולניק: לגבי ה-SMS פה אני חייב להתייחס למה שחברי עדי בירן אמר קודם.

אורי אולניק: אני חושב שה-SMS הוא מלמד אותנו מדוע אי אפשר לסמוך בעניין זה על חברות הסלולר שהתחרות תעשה את שלה.

אורי אולניק: כאשר התחיל שרות ה-SMS יצא לאויר קבעה חברת פרטנר שתעריף הקישוריות לעניין ה-SMS הוא יהיה זהה כמו תעריף הקישוריות לעניין השיחה.

אורי אולניק: ואנחנו עוד לפני שהיא קבעה, יושב פה לידי הכלכלן הראשי של המשרד, הוא ניהל שיחות בעניין הזה עם כל החברות ואמר להם תראו רבותיי, אנחנו לא רוצים להגיע למצב שאנחנו נהיה הרגולטור הראשון שמתערב בתעריפי קישוריות של SMS בעולם.

אורי אולניק: ואמר להם בואו תקבעו תעריף קישוריות סביר לעניין ה-SMS.

אורי אולניק: אז היתה שיחה ידידותית לחוד ומעשים אחר כך שונים בתכלית, הפלא ופלא, השוק הסתדר כולם עם כולם, במחיר קישוריות SMS זהה למחיר הבוסט.

אורי אולניק: נושא חסר תקדים לעולם, אפרופו השפעות העולם הגדול.

אורי אולניק: ולכן נאלצנו בהליך יחסית יוצא דופן, ובאמת היינו פה הרגולטור הראשון, להתערב ולקבוע בתקנות התערבות של השרים, גם פה שני השרים במשותף, מה יהיה תעריף הקישוריות ב-SMS.

אורי אולניק: מה עשו השרים, כדי שההתערבות שלהם תהיה סבירה ומבוססת הם היו צריכים לדעת את תעריף העלות של ה-SMS.

אורי אולניק: לכן מה שהם אמרו זה בשלב ראשון הפחתה של עשרים וחמישה אחוז בתעריף, ומייד לאחר קבלת הדו"ח של "אנליזיס" יהיו התוצאות הסופיות לעניין כיצד אנחנו רוצים לקבע את נושא הקישוריות.

אורי אולניק: עכשיו אני רוצה להגיד כך, תראו, אני לא חושב, חבר הכנסת דוד טל, שאנחנו שקטנו על שמרינו בנושא פתיחת השוק הבינלאומי לתחרות.

אורי אולניק: אנחנו לאחרונה הענקנו שני רשיונות, לפני כחודש וחצי רשיון ראשון, לפני כשבוע שבועיים רשיון שני, רשיון שלישי בדרך, אולי גם רשיון רביעי.

אורי אולניק: ואני בהחלט צופה שלפעולה הזאת של הענקת הרשיונות יהיו פירות תחרותיים.

אורי אולניק: אני ראיתי כבר הודעות על הפחתת תעריפים מהמפעילים הבינלאומיים.

אורי אולניק: לגבי שרות ה-PTT אנחנו אתמול הוצאנו בעצם את החלטתו בעניין, עוכבו הרשיונות של החברות פרטנר, סלקום ופלאפון שביקשו להציג שרות חדש מטעמם, שרות PTT והם יוכלו להציע את השרות הזה,

שלום שמחון: עם תקופת מעבר למירס?

אורי אולניק: לא, אין תקופת מעבר למירס.

אורי אולניק: אנחנו למעשה אמרנו שכולם יכולים להציע את השירות באופן מיידי.

אורי אולניק: אבל בהחלט אמרנו שבמקטע מסויים, שהוא השימוש של החברות הגדולות, מי שיש לו עשרים מכשירים ומעלה, בנושא הזה קבע השר והמשרד שפה תישמר תקופה של שנה שבה לא יוכלו החברות האחרות לקחת את הלקוחות הגדולים שמשתמשים, אבל לרוב הציבור, לשישה מליון המנויים בענף הסלולר הדרך כן פתוחה ממחר בבוקר לשרות ה-PTT.

אורי אולניק: אני לא רוצה להתייחס כרגע מאוד בהרחבה לכל הטענות של מירס ולתשובות או לטענות של החברות בעניין הזה, אם תרצו אז אולי תשאלו בעניין.

שלום שמחון: בעצם מה אתה אמרת, אחד בעצם השר הודיע על פתיחת שוק ה-PTT לתחרות, עם תקופת מעבר של שנה עבור חברת מירס .

שלום שמחון: אז אני רוצה לעבור על מה שדיברנו.

שלום שמחון: שאלנו מתי בכוונת שר התקשורת להפחית את עלות השיחות הנכנסות, אתה אמרת שזה יהיה לפני סוף המושב.

אורי אולניק: לא, הנושא של, אני רוצה להגיד לך משהו שאם אתה טועה בפרוצדורה מאוד קל לעצור אותך בבית המשפט העליון.

אורי אולניק: לכן אתה חייב להיות מאוד זהיר בפרוצדורה.

אורי אולניק: והפרוצדורה אומרת שלפני שאתה הולך לכאורה אולי פוגע בשחקן זה או אחר אתה חייב לתת לו את מלוא הזכות להביע את טיעוניו ולהביע את נימוקיו.

שלום שמחון: אימוץ ההמלצות יהיה עד סוף המושב,

אורי אולניק: לא, הדו"ח יוצג לשר אני מניח לפני תום המושב.

אורי אולניק: השר יציג בפני החברות מה בכוונתו לעשות.

אורי אולניק: שני השרים.

אורי אולניק: והוא יגיד להם זה מה שאני רוצה לעשות.

אורי אולניק: ואז החברות אני מניח ירצו להעלות,

שלום שמחון: כמה זמן ייקח התהליך הזה?

אורי אולניק: אז אני מניח שיתנו להם עוד פרק של מספר שבועות.

אורי אולניק: אני רוצה לציין שבתחילת הדרך חברת "אנליזיס" באה לפה לארץ, קיימנו ישיבה אצלנו עם כל נציגי החברות.

אורי אולניק: אמרה לחברות רבותיי, בואו תשתפו פעולה בתהליך.

שלום שמחון: האם נראה לך סביר שוועדת הכלכלה של הכנסת תקיים ישיבה משותפת עם שר התקשורת וממלא מקום ראש הממשלה אהוד אולמרט שבוע לפני ראש השנה על מנת שיעניק מתנה לאזרחי ישראל בערב ראש השנה בהפחתת דמי הקישוריות?

אורי אולניק: זו שאלה שאני חייב בה זהירות.

דוד טל: אל תשיב, אני אשיב.

דוד טל: זה יהיה מאוד חשוב ומאוד מעניין שאחרי כל כך הרבה זמן, אל תענה, למה לך להסתבך עם בג"צ מחר, זה פשוט, אדוני היושב ראש, עם כל הכבוד, תראה, כל יום, אתה כבר אפילו פרטת את זה, כל דקה של שיחה כמה מליונים, אנחנו מתגלגלים כבר למעלה מארבע שנים בנושא הזה.

שלום שמחון: אנחנו נבקש את הסכמתו של ממלא מקום ראש הממשלה להופיע בפני הוועדה שבוע לפני ראש השנה בישיבה מיוחדת של ועדת הכלכלה בעת הפגרה, על מנת לשמוע את כוונתו להפחית את התעריף, באיזה תאריך ומתי.

שלום שמחון: העניין השני, אני מבקש שאתם תעבירו לשר התקשורת את המלצת חברי הוועדה למספר שנקבנו כאן בהתאם לחישובים.

שלום שמחון: אנחנו דיברנו פה על איזור העשרים וחמש אגורות.

שלום שמחון: דבר שלישי, האם יש כוונה לשר לבצע תקופת היערכות מדורגת?

אורי אולניק: תראה, אני מניח שיתכן שההפחתה תהיה במדרגה אחת, היא לא תהיה בבת אחת, אבל הנושא עוד לא הוחלט.

אורי אולניק: ככל שתהיה הפחתה, אני חייב להיות מאוד זהיר,

שלום שמחון: היא לא יכולה להיות מדורגת.

שלום שמחון: סלח לי אם אנחנו מכשילים אותך, אבל זאת לא הכוונה.

שלום שמחון: השאלה הרביעית שלנו היתה מה בכוונת המשרד לעשות כדי למנוע עליה דרמטית של התעריפים במקומות אחרים.

אורי אולניק: תראה, אני חושב שיהיה לא נכון מבחינתנו כרגע להגיד כל מיני פעולות עתידיות.

שלום שמחון: כי תראה, כל החברות, אגב, אני רוצה שאתה תדע , שכל החברות שהתבטאו פה, גם פלאפון, גם סלקום וגם פרטנר, הודיעו עכשיו חד וחלק שאין שאלה בכלל.

אורי אולניק: קודם כל צריך לזכור שיש ציבור שלם במדינת ישראל שיושב בבית ומחייג לסלולר.

אורי אולניק: זה קורה לנו מדי פעם, שאנחנו יושבים בבית, מרימים את הטלפון של בזק ורוצים להתקשר לאחת מחברות הסלולר.

אורי אולניק: לציבור הזה תהיה הקלה משמעותית מאוד בכל שיחה שהוא עושה ברגע שתעריף הקישוריות יורד.

אורי אולניק: אז קודם כל אפילו אם, ואני מקווה שזה לא יהיה המצב, אבל אפילו אם תהיה עליה באותה מידה בתעריף השיחות היוצאות בהתאם להפחתה, ככל שתהיה, בתעריף השיחות הנכנסות, ברור שהציבור ירוויח מזה שהשיחות שלו, כשהוא צריך לתפוס מישהו שנמצא בסלולר כשהוא נמצא בבית, כבר תהיה לו הקלה מאוד משמעותית.

אורי אולניק: זה דבר אחד.

אורי אולניק: דבר שני, אני בכל זאת חושב, ואני רוצה להאמין שעדיין, כפי שאמרו פה חבריי מהסלולר, קיימת תחרות בין המפעילים הסלולריים.

אורי אולניק: אם קיימת תחרות בין המפעילים הסלולריים, אז במקטע הלא נסתר, כי כשאנחנו מדברים על תעריף הקישוריות אנחנו מדברים על התעריף הנסתר.

אורי אולניק: התעריף הנסתר מהציבור.

אורי אולניק: ואני מקווה שיום אחד אנחנו נזכה לראות מה שהיה לפני ארבע שנים בפרסומות בטלויזיה שמישהו אמר תעבור אלי כי אני זול יותר.

אורי אולניק: אנחנו לא מראים פרסומות כאלה בטלויזיה, בואו אלי כי אני זול יותר.

אורי אולניק: ואני רוצה להאמין שהחברות, אם הם יגיעו לסיטואציה, ככל שהם יקבלו החלטה שהם רוצים להרים את התעריפים הם גם יחשבו שאולי מישהו לא ירצה לבוא אליהם אם יהיה להם תעריף כזה גבוה.

אורי אולניק: לגבי הנושא, אני אומר עד פעם, אנחנו מייחסים לנושא הזה חשיבות רבה, אנחנו מודים לוועדה שהעירה את תשומת לבנו לדאגה הצרכנית הרבה שיש לה בסוגיה הזו ואנחנו מבטיחים גם להביא לוועדה בהמשך הדרך את הממצאים ולאן אנחנו הולכים.

שלום שמחון: יש לי רק עוד שאלה אחת שלא התייחסת אליה, זה האם יש כוונה לשר התקשורת לפתוח את התעריף של הקישוריות לתחרות.

שלום שמחון: או שתמשיכו לפקח.

אורי אולניק: אני חושב שהסיפור שסיפרתי קודם לגבי ה-SMS מוכיח שבתעריף הקישוריות מודל שאתה משאיר אותו לחברות לנהוג כל אחת בפני עצמה לא מוכיח את עצמו.

עדי בירן: אתן לך דוגמא אחת, שממנה אפשר להראות שאפשר לעשות תחרות על הנכנסות.

עדי בירן: בוא נניח שאני כעת מתקשר לח"כ טל, אני בפרטנר וחבר הכנסת טל ברשת אחרת.

עדי בירן: אני משלם לפרטנר מה שאני משלם, את אותו זמן אויר ששילמתי, פלוס מה שכינה כאן אורי במרכאות "התעריף הנסתר", ארבעים וחמש אגורות.

עדי בירן: וכאן בא מישהו וטוען שזה כשל שוק.

עדי בירן: בואו נניח, ותזכור, הדיון כרגע הוא דיון תיאורטי על רגל אחת, שבמקום להתקשר לח"כ טל בצורה כזאת הוא ישחרר, זה לא יהיה ארבעים וחמש אגורות, זה יהיה כל אחד עושה מה שהוא רוצה, אני מתקשר לח"כ טל, ובלי לדבר אני אומר לו, זה קצת דומה לשיחת גוביינה, קבל בבקשה את השיחה על חשבונך.

עדי בירן: בסוגריים ככה זה בארצות הברית, ככה זה בסינגפור, ככה זה גם בסין אבל משם אני בטח לא רוצה להביא דוגמאות.

עדי בירן: אני לא אומר להעביר את כל השוק בישראל למשטר RTP,

שלום שמחון: עדי אני רוצה שאתה תבין, וזה גם תגיד לך גלית אבישי, שבדיקה בתחום אחר, בתחום הבנקאות, בשורת עמלות שפותחה בו תחרות, הסתבר כשהשווינו את התעריפים שזה שווה עד האגורה.

שלום שמחון: בעשרות של אגורות.

עדי בירן: תרשה לי לסיים את התיאוריה הקצרה הזאת.

עדי בירן: התיאוריה של כל הכלכלנים שאם יש תחרות אז יש תחרות.

עדי בירן: כעת כדי שתהיה תחרות צריכים להיות כל מיני דברים.

עדי בירן: צריכה להיות שקיפות וצריך לפרסם, ואני בודאי מעריך את מה שעושה גלית אבישי, וגם אני לקוח של הבנקים וכו'.

עדי בירן: אני לא אומר סתם, אני אומר אנחנו ממציאים כעת דבר חדש.

עדי בירן: התעריפים של הקישוריות יהיו כתובים בריש גלי.

עדי בירן: הצרכן יוכל להשוות.

עדי בירן: אבל יתרה מזו הוא גם יוכל להגיד כשהוא מתקשר למר טל, אם אתה רוצה לקבל את השיחה, מר טל יוכל להחליט אם הוא מקבל את השיחה ,הוא יוכל להחליט האם שווה לו לשלם איקס אגורות כדי לקבל את השיחה של עדי בירן.

עדי בירן: זו רק דוגמא אחת.

עדי בירן: אני יכול לתת עשרים דוגמאות איך אפשר לפתוח את השוק הזה לתחרות.

עדי בירן: לפני שהתערבו בשוק הקישוריות של SMS קבע ושיטה של הכנסת תחרות.

עדי בירן: אני אגיד לך יותר מזה, אמרנו קודם שפלאפון התחילה משבעים ומשהו אגורות.

עדי בירן: פרטנר לא התחילה משבעים ומשהו אגורות.

עדי בירן: פרטנר ברשיונה היתה שיטה מוכתבת על ידי משרד התקשורת, לתחרות ברורה בשוק הקישוריות.

עדי בירן: רק שמשרד התקשורת לא דבק בשיטה הזאת.

שלום שמחון: אני חייב בשביל האיזון גם לתת לחני מהרשות וההסתדרות לצרכנות לדבר.

חני מונין: אני רוצה לחדד פה נקודה שהשוק של הקישוריות הוא ללא תחרות והוא לא יכול להיות לעולם עם תחרות.

חני מונין: האינטרס פה הוא בדיוק הפוך.

חני מונין: האינטרס של כל חברות הסלולר שהמחיר יהיה כמה שיותר גבוה כלפי אנשים שהם לא לקוחות שלהם כדי שהם כן יהיו לקוחות שלהם.

חני מונין: שהם כן יעברו אליהם וישלמו פחות כסף בתוך אותה חברה.

חני מונין: ולכן המנדט של משרד התקשורת ושר התקשורת והממשלה היא לקבוע מחיר ריאלי, כמו שפניתם ל"אנליזיס" וכו', אבל הפעם לעמוד בהתחייבות, זאת אומרת לעמוד באותו תעריף שהומלץ לכם ולא יותר גבוה.

חני מונין: נראה כאן לפי השנים שעוברות וכל הקשרים עם חברות הסלולר שאתם בעצם מגיעים לפשרות אתם.

חני מונין: אתם מפחדים גם מהמשפטנים שלהם.

חני מונין: אתם לא צריכים לפחד.

חני מונין: יש לכם מחקרים מאוד מבוססים, תלכו אתם.

תקוה נוימן: אני מאיגוד הצרכנים.

תקוה נוימן: מה שאנחנו השגנו מכל העניין הזה, בשנת 2003 ירדו הוצאות הצריכה של בתי האב בישראל בשלושה אחוז בממוצע.

תקוה נוימן: הוצאות התקשורת לעומת זאת גדלו בשמונה עשרה אחוז.

תקוה נוימן: התשלומים על שירותי הטלפון הסלולרים.

תקוה נוימן: זה בדוק, עשינו מחקר שלם.

תקוה נוימן: אולי לא כמו משרד האוצר אבל עשינו.

שלום שמחון: אפשר לקבל את המחקר הזה?

תקוה נוימן: אני אשלח לכם את זה בכתב, בהחלט.

תקוה נוימן: התשלומים על שירותי הטלפון הסלולרי, השיחות הבינלאומיות, האינטרנט, הכבלים, הלווין, גדלים בקצב חסר תקדים.

תקוה נוימן: מחקרים קובעים שהסיבה לכל הסחרחורת הזו אינה רק בגלל שאנחנו אוהבים להתקשר אלא שאין לנו זמן ויכולת לעקוב אחרי תנודת ההטבות המשתנות.

תקוה נוימן: תכניות משתנות ללא הרף, מבצעים, תעריפים, אין לנו כצרכנים את הכלים לחקור את הכתוב באותיות הקטנות, ועל זה אנו משלמים.

תקוה נוימן: לכן החברות צריכות לשים לב, הן מכניסות אותנו לתוך מערבולת שלמה , שאנחנו לא יודעים בדיוק מאיפה אנחנו יוצאים.

שלום שמחון: לשר האוצר יש עמדה?

מיה אלון גורן: אנחנו מאמינים שתחרות עושה את העבודה, שוק חופשי.

מיה אלון גורן: תחרות תיעשה על סמך עבודה רצינית מאוד מבוססת של חברה שכבר יש לה ניסיון בתחום הזה, נחכה לתוצאות העבודה.

שלום שמחון: תודה רבה.

שלום שמחון: חברים, אני רוצה לסכם את הישיבה שאני חושב שהיו לה היבטים צרכניים מהמעלה הראשונה.

שלום שמחון: זה באמת יום שיש בו דוגמא איך הכנסת יכולה לסייע במהלך שהמשמעות שלו בסופו של דבר הקלה גדולה מאוד עבור האזרח.

שלום שמחון: אנחנו קובעים את הישיבה הבאה שלנו לערב ראש השנה מתוך כוונה לשמוע משר התקשורת על לוח הזמנים לפתיחת שוק ה-PTT לתחרות.

שלום שמחון: אלו בעצם שלושת המרכיבים שעליהם שמענו בישיבה הזאת.

שלום שמחון: אמרתי מראש מה המטרה שלה, מאחר וגם אנחנו זיהינו כשל שוק בשווי של כשני מיליארד שקל, שיש לו חשיבות רבה מבחינת היכולת להקל על האזרח ככל הניתן.

שלום שמחון: אני משוכנע לחלוטין שמשרד התקשורת יעמוד בלוח הזמנים.

אורי אולניק: השר אמר לי שאפילו בעוד חודש הוא יהיה מוכן.

אורי אולניק: אני מצטט מדברי השר, בעוד חודש הוא יהיה מוכן.

שלום שמחון: חברים תודה רבה.